**ΕΚΔΗΛΩΣΗ ΜΕ ΘΕΜΑ: Ελληνογαλλικη Ακαδημαϊκη Συνεργασια «Πανεπιστημιακες Ευρωπαϊκες Συμμαχιες»**

Οι διακρατικές Συμμαχίες **«Ευρωπαϊκά Πανεπιστήμια»**, που θεσμοθετήθηκαν από την **Ευρωπαϊκή Επιτροπή** κατόπιν πρωτοβουλίας του Προέδρου της Γαλλίας, Emmanuel Macron το 2017, αποτελούν μια ισχυρά δομημένη δράση στον χώρο της Τριτοβάθμιας Εκπαίδευσης, της Έρευνας και της Καινοτομίας. Μετά από δύο προκηρύξεις της Ευρωπαϊκής Επιτροπής, κατά τα έτη 2019 και 2020, επιλέχθηκαν 41 Συμμαχίες Πανεπιστημίων, των οποίων φορείς αποτελούν διάφορα Ιδρύματα Τριτοβάθμιας Εκπαίδευσης και Έρευνας απ' όλη την Ευρώπη. Μάλιστα, η Ελλάδα και η Γαλλία συμμετέχουν σε πολλές από αυτές τις Ευρωπαϊκές Συμμαχίες συμβάλλοντας στην οικοδόμηση ενός νέου μοντέλου Πανεπιστημίου, του Πανεπιστημίου του μέλλοντος, εστιάζοντας στην ενίσχυση της ποιότητας της Τριτοβάθμιας Εκπαίδευσης και Έρευνας και προωθώντας τις αξίες της Ευρωπαϊκής Ένωσης. Σε πέντε από αυτές τις συμμαχίες συμμετέχουν ταυτόχρονα Ελληνικά και Γαλλικά Πανεπιστήμια:

▪️ATHENA: Ελληνικό Μεσογειακό Πανεπιστήμιο/ Université d’Orléans

▪️ CIVIS: ΕΚΠΑ/ Aix-Marseille Université

▪️ EPICUR: Α.Π.Θ./ Université de Strasbourg / Université de Haute-Alsace

▪️ ERUA: Πανεπιστήμιο Αιγαίου/ Université Paris 8 Vincennes – Saint-Denis

▪️ EU-CONEXUS: Γεωπονικό Πανεπιστήμιο Αθηνών/ Université de La Rochelle

Στο πλαίσιο της Γαλλικής Προεδρίας στην Ε.Ε. και της ενίσχυσης της ακαδημαϊκής συνεργασίας μεταξύ Γαλλίας και Ελλάδας και με διαπιστωμένο το αυξανόμενο ενδιαφέρον των Ελλήνων φοιτητών/τριών για την Τριτοβάθμια Εκπαίδευση στη Γαλλία, διοργανώνεται από το **Γαλλικό Ινστιτούτο** σε συνεργασία με τα προαναφερθέντα 11 πανεπιστήμια, υβριδική **εκδήλωση** με θεματική: **Ελληνογαλλική Ακαδημαϊκή Συνεργασία «Πανεπιστημιακές Ευρωπαϊκές Συμμαχίες»**. Η εν λόγω εκδήλωση θα λάβει χώρα στις **23 Ιουνίου 2022** και **ώρα 19:00 μ.μ**, και αποτελεί πρωτίστως ένα φόρουμ για το ρόλο και τη συμβολή των Πανεπιστημίων στην οικοδόμηση της Ευρώπης του μέλλοντος, μέσω της δημιουργίας νέων μοντέλων εκπαίδευσης και καινοτόμων προγραμμάτων που προωθούνται από τη συνεργασία των φοιτητών και του προσωπικού-ακαδημαϊκών των Πανεπιστημίων-Συμμάχων-Εταίρων. Απώτερο στόχο της εκδήλωσης αποτελεί να τιμήσει τις Ευρωπαϊκές Συμμαχίες και να τις προβάλλει στο ευρύ κοινό. Οι επικεφαλής των συγκεκριμένων Πανεπιστημίων θα έχουν την ευκαιρία να παρουσιάσουν τη Συμμαχία τους, να αναλύσουν τη συμβολή της στην ενίσχυση της διακρατικής συνεργασίας και να αναδείξουν τις ευκαιρίες και τις προκλήσεις που προκύπτουν από την ανάπτυξη τηςακαδημαϊκής κινητικότητας στην Ευρώπη.

**Τίτλος: Ελληνογαλλική Ακαδημαϊκή Συνεργασία «Πανεπιστημιακές Ευρωπαϊκές Συμμαχίες»**

<<https://www.ifg.gr/events/panepistimiakes-evropaikes-symmachies/>>

**Ποιους αφορά**:Μέλη ΔΕΠ, ΕΔΙΠ, ΕΕΠ, ΕΤΕΠ, Διοικητικό προσωπικό, Υποψήφιους Διδάκτορες, Μεταπτυχιακούς και Προπτυχιακούς Φοιτητές

**Πότε**: 23 Ιουνίου 2022 και ώρα 19:00 μ.μ (Ώρα Ελλάδος)

**Που**: Auditorium Theo Angelopoulos- Γαλλικό Ινστιτούτο Ελλάδος, Σίνα 31

**Δήλωση Συμμετοχής**: Με επιβεβαίωση της παρουσίας σας στην ακόλουθη ηλεκτρονική διεύθυνση: kspiropoulou@ifg.gr

**Format:** Υβριδικό-Δια ζώσης και διαδικτυακά (Η συζήτηση θα μεταδοθεί απευθείας μέσω της σελίδας: [https://www.ifg.gr/live-streaming\*](https://www.ifg.gr/live-streaming%2A))

Επιπλέον, θα δοθεί πιστοποιητικό παρακολούθησης (μόνο για τη δια ζώσης παρακολούθηση) και η είσοδος είναι ελεύθερη.

Τέλος, για περαιτέρω πληροφόρησή σας μπορείτε να δείτε την πρόσκληση και την αφίσα της εκδήλωσης και να επισκεφθείτε την επίσημη ιστοσελίδα του Γαλλικού Ινστιτούτου <<https://www.ifg.gr/events/panepistimiakes-evropaikes-symmachies/>> και τη σελίδα της εκδήλωσης στο Facebook <<https://www.facebook.com/events/554031666227694>>.